ΓΡΑΠΤΗ ΕΡΩΤΗΣΗ E-0491/01

υποβολή: Daniel Hannan (PPE-DE) προς την Επιτροπή

(22 Φεβρουαρίου 2001)

Θέμα: Απαγόρευση φαρμάκου

Η Ευρωπαϊκή επιτροπήποστηρίζει τις προσπάθειες της Επιτροπής Φαρμακευτικών Ιδιοσκευασμάτων (CPMP) για απαγόρευση δύο φαρμάκων κατασταλτικών της όρεξης, της διαιθυλοπροπιόνης και της φαιντερμίνης.

Τα φάρμακα αυτά κοστίζουν λιγότερο από άλλα νεότερα εναλλακτικά σκευάσματα και, άρα, είναι πιο προσιτά σε άτομα με χαμηλό εισόδημα, πωλούνται δε, εδώ και δεκαετίες στις Ηνωμένες Πολιτείες επιτυχώς και χωρίς ποτέ να αμφισβητηθεί η ασφάλειά τους.

Για ποιο λόγο, λοιπόν, δέχθηκε η Επιτροπή ναποστηρίξει την απαγόρευσή τους, στηριζόμενη μόνο σε μια αδημοσίευτη έκθεση ενός γιατρού; Ποια ήταν η αξιολόγηση της έρευνας αυτής από ομοτίμους γιατρούς; Ποια απόδειξη για τις παρενέργειες των φαρμάκων διαθέτει η επιτροπήπέρ της απαγόρευσης τους;

Ποιο εκτιμά η Επιτροπή ότι είναι το κόστος της παχυσαρκίας στην Ευρωπαϊκή Κοινότητα και, πιστεύει ότι, η απαγόρευση των φαρμάκων αυτών χωρίς, κατά τα φαινόμενα, αιτιολογημένα στοιχεία, δικαιολογεί το κόστος αυτό;

Απάντηση του κ. Liikanen εξ ονόματος της Επιτροπής

(14 Μαΐου 2001)

Στις 9 Μαρτίου 2000, η Επιτροπή ενέκρινε τέσσερις αποφάσεις(1) πουποχρεώνουν τα κράτη μέλη να ανακαλέσουν όλες τις εθνικές άδειες κυκλοφορίας των φαρμακευτικών προϊόντων που περιέχουν ουσίες με ανορεκτική δράση. Οι εν λόγω αποφάσεις καλύπτουν, μεταξύ άλλων, τις ουσίες αμφεπραμόνη και φαιντερμίνη που αναφέρει ο αξιότιμος βουλευτής.

Η Επιτροπή ενέκρινε τις αποφάσεις αυτές βάσει της διαδικασίας που προβλέπεται στο κεφάλαιο ΙΙΙ της οδηγίας 75/319/ΕΟΚ του Συμβουλίου της 20ής Μαΐου 1975 περί προσεγγίσεως των νομοθετικών, κανονιστικών και διοικητικών διατάξεων πού αφορούν τα φαρμακευτικά ιδιοσκευάσματα(2). Οι αποφάσεις εγκρίθηκαν ύστερα από αξιολόγηση της Επιτροπής Φαρμακευτικών Ιδιοσκευασμάτων (CPMP) του Ευρωπαϊκού Οργανισμού για την Αξιολόγηση των Φαρμάκων (EMEA), το 1999, η οποία συνέστησε με βάση τις τελευταίες διαθέσιμες επιστημονικές πληροφορίες την ανάκληση των εθνικών αδειών κυκλοφορίας για τις ομάδες αυτές των φαρμακευτικών ιδιοσκευασμάτων, λόγω της αρνητικής σχέσης κινδύνου/ωφέλειας που παρουσιάζουν.

Η Επιτροπή πρότεινε να γίνει δεκτή η επιστημονική γνώμη του EMEA και κατάρτισε τα σχέδια αποφάσεων για την ανάκληση. Τα σχέδια αυτάποβλήθηκαν στη Μόνιμη Επιτροπή Φαρμακευτικών Προϊόντων για Ανθρώπινη Χρήση. Τα κράτη μέλη εξέφεραν ευνοϊκή γνώμη για τα εν λόγω σχέδια αποφάσεων.

Επομένως, οι αποφάσεις της Επιτροπής πουποχρεώνουν τα κράτη μέλη να ανακαλέσουν τις άδειες κυκλοφορίας για τα εν λόγω φαρμακευτικά προϊόντα εγκρίθηκαν με γνώμονα την ανάγκη να προστατευθεί η δημόσιαγεία. Παρ' όλο που η Επιτροπή ενδιαφέρεται για το πρόβλημα της παχυσαρκίας ως θέμα δημόσιαςγείας, θεωρεί ότι η απόσυρση αυτών των φαρμακευτικών προϊόντων στηρίχθηκε αποκλειστικά στην επιστημονική γνώμη που εξέφερε η CPMP και δεν χρησιμοποιήθηκε καμία αξιολόγηση ή αποτίμηση του κόστους της παχυσαρκίας ως βάση για τη λήψη των αποφάσεων αυτών.

Η Επιτροπή αντιμετωπίζει το ζήτημα της παχυσαρκίας με τη χρηματοδότηση προγραμμάτων για τηνγιεινή διατροφή και τη σωματική άσκηση. Οι ενέργειες αυτέςλοποιούνται στο πλαίσιο του προγράμματος για την προώθηση τηςγείας και θα συνεχιστούν από το νέο πρόγραμμα για τη δημόσιαγεία. Σήμερα, έχει δρομολογηθεί η έκδοση ανακοίνωσης της Επιτροπής προς το Ευρωπαϊκό Κοινοβούλιο και το Συμβούλιο σχετικά με σχέδιο δράσης για την πολιτική διατροφής, κύριος στόχος του οποίου είναι να καταστήσει τηνγιεινή διατροφή διαθέσιμη, προσιτή και ελκυστική επιλογή για τους πολίτες της Κοινότητας. Το εν λόγω έγγραφο προβλέπεται ότι θα εγκριθεί από την Επιτροπή το καλοκαίρι.

Η Επιτροπή καταρτίζει επίσης πρόταση σύστασης του Συμβουλίου σχετικά με ευρωπαϊκές κατευθυντήριες γραμμές διατροφής, στο πλαίσιο της οποίας θα εξεταστεί το θέμα της παχυσαρκίας. Η πρόταση αυτή αναμένεται ότι θαποβληθεί το τρίτο τρίμηνο του 2001.

(1) C(2000)452; C(2000)453; C(2000)608; C(2000)573.

(2) ΕΕ L 147 της 9.6.1975.